**ПУБЛИКУВАНЕ НА САЙТ В ИНТЕРНЕТ**

Сайтът, като всеки интернет ресурс, има свой цифров IP адрес и символен DNS (Domain Name Server) адрес, а самите страници в сайта- свои URL адреси.

1. **Уеб сървър** е компютър, който съхранява колекциите от уеб страници (изграждащи сайтовете), и ги предоставя на други комп. системи. (които се наричат „клиенти”).

В зависимост от това в какви услуги е специализиран уеб сървъра:

а) Е-mail server –съхранява и предава съобщенията между клиентите на електронна поща.

б) DNS server- съдържа база данни с информация за IP адрсите и съответните домейн имена.

в) FTP server- съхранява и предоставя за копиране на „клиентите” си файлове и програми.

г) Database server- за управление на бази от данни. Всички тези сървъри работят денонощно 365 дни в годината.

2. **Уеб хостинг** е услугата „срочен абонамент” за ресурси на даден компютър (сървър), който има директен достъп към Интернет. Host – от англ. език – домакин; Hosting – подслоняване.

Съществуват много интернет хостинг доставчици, които предлагат различен хостинг:

а) безплатен хостинг - разполагате сайта си на техен сървър, без да заплащате услугата „хостинг”. Но това обикновено е свързано с ограничено дисково пространство. Например в hit.bg и free.bg разполагате само с 10MB пространство за сайта си, което е малко. Такива доставчици са: [www.free.bg](http://www.free.bg), [www.hit.bg](http://www.hit.bg), [www.dir.bg](http://www.dir.bg). Името на Вашия сайт ще е от типа: www.името на сайта ви.free.bg

б) Shared (споделен) хостинг - услуга, чрез която се отдава под наем (срещу заплащане) на клиентите право да разполагат своя сайт върху техен сървър. Най-разпространения хостинг. На всеки потребител се създава отделен акаунт с определен лимит параметри, с които да разполага. Хостингът започва от 2-3 лв на месец и нагоре. (т.е. за да си хостнете сайта на нечий сървър си заплащате всеки месец това определено пространство (често доста голямо- почти 1 GB)). Известни компании, предлагащи платен хостинг са: <http://bulgariahost.com>, <http://www.hostbulgaria.com>, <http://www.icn.bg>, <http://www.superhosting.bg> и др.

*Как да изберем компания за уебхостинг?*

Преди да изберете коя компания да използвате за да хостнете сайта си в Интернет се съобразете с:

* размера на дисковото пространството
* рамера на месечния трафик
* технологиите и езиците за програмиране, с които работи (PHP, Perl, Python, Java Script)
* поддръжка и обратна връзка с компанията
* възможност за създаване на пощенски кутии
* колко FTP потребителя разрешават

3. **Домейн**. Това на първо място е име, уникално име, с което бива идентифициран уеб сайт или сървър към който може да бъде насочено това име. Името на един сайт е точно толкова важно, колкото е логото или рекламата на фирмата (училището). Голям имидж за всяка една организация е да има собствен домейн, а не да е поддомейн към някоя друга. Аналогично съществуват много компании, които предлага регистрация на домейн (която обикновено е за 1 година) и на различни цени.

*Какво да бъде името на вашия домейн?*

Уникално, оригинално, атрактивно, достатъчно говорещо за себе си и какво ще намери потребителя в този сайт, сериозно и успешно, лесно запомнящо се, изписано с възможно най-близки до потребителя букви и символи.

*Как да изберете разширение за вашия домейн?*

В зависимост от това каква организация сте:

* .com = commercial ( търговски )
* .edu = education ( образователен )
* .gov = government ( правителствен )
* .int = international ( международен )
* .mil = military ( военен )
* .net = network ( мрежи )
* .org = organization ( организации )
* .biz = business ( бизнес )
* .info = information ( информационен )
* .museum = museum ( музеи )

Ако името, което сте си избрали е вече заето използвайте някой допълнителен символ - \_ , или използвайте число вместо буква, или множествено число, или пробвайте с друго разширение (там може цялото име да е свободно).

4. **Публикуване на интернет сайт.** След като са качени всички страници и файлове на сайта, той трябва да бъде прегледан през различни браузъри, да се проверят дали работят всички хипервръзки и дали качените снимки се зареждат.

5. **Популяризиране на сайта.** Задължително регистрирайте сайта си в различните търсачки start.bg, search.bg, dir.bg, google.bg. Задължително задайте ключови думи на всяка страница, които лесно да бъдат откривани от търсачките и потребителят веднага да попада на сайта ви.

*Как да информираме потребителите, че сме създали сайт, който вече е в Интернет?*

\* чрез телефонно обаждане, изпращане на рекламни м-ли, визитни картички

\* да последват линк към сайта, разположен на друга уеб страница

\* някой да препоръча или за изпрати url адреса на сайта по e-mail, skype, facebook

\* да попаднат на сайта случайно, опитвайки се да видят сайт с близко име на домейн

\* използвайки търсачка да видят сайта сред резултатите и да го последват

\* устно да бъде разпространена новината

\* с рекламна кампания, обхващаща целия град, регион.

6. **Отговорност при публикуване на информация в Интернет***.*

Запомнете:

\* Много е трудно да се преустанови разпространението на вече предоставена информация в Интернет (дори и да я свалите, тя вече може да е копирана хиляди пъти)

\* Публикуваната в мрежата информация може да бъде интерпретирана, променяна и използвана в различен конспект от онлайн потребителя

\* Не е допустимо публикуването на снимка или лични данни на трето лице, без изрично негово съгласие

\* Предоставянето на ваша лична информация също крие рискове от неблагонамери потребители

\* Информацията, която публикувате трябва да е актуална, навременна, постоянно обновявана и вярна

\* Изображенията, които публикувате, трябва да са добре оптимизирани, но и да се визуализират добре

\* Забранено е публикуването на снимки на деца без разрешение на родителети им

\* Зачитайте авторските права на всички произведения (снимки, творби, файлове, текстове, графики, музика, видео) и не нарушавайте Закона за авторското право и сходните му права